cyanic-selkie/wikianc huggingface dataset:
Էռնեստաս Շետկուս
Ակումբային կարիերա
2010 թվականի օգոստոսին Շետկուսը տեղափոխվել է Կիպրոսի «Օլիմպիակոս» (Նիկոսիա) ակումբ։ Հոկտեմբերի 2-ին կատարել է նորամուտը «Պաֆոսի» դեմ խաղում ։ Թիմում անցկացրած 18 հանդիպումներից երկուսում Շետկուսն անառիկ է պահել իր դարպասը։ Հաջորդ մրցաշրջանում նա արդեն եղել է մեկ այլ դարպասապահ՝ Անդրեյ Պավլովի փոխարինողը։ Շետկուսն առաջին հանդիպումն անցկացրել է 2011 թվականի նոյեմբերի 21-ին ընդդեմ «Արիսի»։ Ավելի ուշ նա կրկին դարձել է թիմի հիմնական դարպասապահ, իսկ հունվարի 7-ին մասնակցել է ԱԷԿ-ի դեմ խաղին։ 2012 թվականի ապրիլին մասնակցել է դիտումների «Հիբեռնիանում» և «Հարթում» ։
2012 թվականի ամռանը Շետկուսը պայմանագիր է կնքել բուլղարական «Բոտև» (Պլովդիվ) ակումբի հետ։ Օգոստոսի 11-ին կատարել է նորամուտը Սոֆիայի «Սլավիա» ակումբի դեմ խաղում։ 2013 թվականի սկզբին հեռացել է ակումբից։ Նույն տարվա մարտին շատ մոտ էր շոտլանդական «Կիլմարնոկ» ակումբի հետ պայմանագիր կնքելուն ։
Մարտի 28-ին կարճաժամկետ պայմանագիր է կնքել բելառուսական «Գոմելի» հետ։ Մի քանի օր անց Շետկուսը ստացել է ենթածնկային ջլի վնասվածք։ Ապաքինվելուց հետո՝ հունիսի 23-ին, կատարել է նորամուտը Բելառուսի առաջնությունում՝ մասնակցելով Սոլիգորսկի «Շախտյորի» դեմ խաղին։ Մեկ շաբաթ անց նա օգնել է իր թիմին 2։0 հաշվով հաղթել «Դինամո Բրեստի» դեմ խաղում։
2013 թվականի հուլիսին Շետկուսը վերադարձել է Կիպրոս՝ մեկ տարվա պայմանագիր կնքելով «Նեա Սալամինայի» հետ։ Կիպրոսում հաջող մրցաշրջանից հետո՝ 2014 թվականի հուլիսին, Շետկուսը մեկ տարվա պայմանագիր է կնքել հունական «Կերկիրա» ակումբի հետ։ 2017 թվականի հուլիսին նա տեղափոխվել է Իսրայելի «Հապոել» (Հայֆա) ։ Երկու տարի անց տեղափոխվել է Բեեր Շևայի «Հապոել»։
Միջազգային կարիերա
Լիտվայի հավաքականում նորամուտը նշել է 2011 թվականի մարտի 25-ին՝ Լեհաստանի հավաքականի դեմ ընկերական խաղում, որի ընթացքում փոխարինել է Ռայմոնդաս Ժուտաուտասին։
Ծանոթագրություններ
Կատեգորիա:Լիտվացի ֆուտբոլիստներ Կատեգորիա:Լիտվայի հավաքականի ֆուտբոլիստներ Կատեգորիա:Ֆուտբոլի դարպասապահներ Կատեգորիա:ԱԴՕ Դեն Հաագի ֆուտբոլիստներ Կատեգորիա:Օլիմպիակոս Նիկոսիայի ֆուտբոլիստներ
Հենրի Քիսինջեր
Հենրի Ալֆրեդ Քիսինջեր (Henry Alfred Kissinger, ), ամերիկացի պետական գործիչ, դիվանագետ, միջազգային հարաբերությունների փորձագետ։ Խաղաղության Նոբելյան մրցանակի դափնեկիր (1973 թվական)։ Քիսինջերը ներկայում գլխովորում է Kissinger Associates խորհրդատվական ընկերությունը։ Նա իրական քաղաքականության կողմնակից է, մեծ դեր է ունեցել ԱՄՆ 1966-1977 թվականների արտաքին քաղաքականությունում, եղել է ԱՄՆ-Խորհրդային Միություն հարաբերություններում լիցքափաթման նախաձեռնողն ու իրականացնողը։
Կենսագրություն
Քիսինջերը ծնվել է Գերմանիայի Ֆյուրտ քաղաքում հրեական կրոնական ընտանիքում։ Իսկական անունը Հայնց Ալֆրեդ Քիսինջեր է, որը ավելի ուշ ԱՄՆ-ում փոխվելու է Հենրի Քիսինջերի։ Հայրը՝ Լուիս Քիսինջերը դպրոցում ուսուցիչ է եղել, մայրը՝ Պաուլա Շտեռն Քիսինջերը՝ տնային տնտեսուհի, կրտսեր եղբոր անունը եղել է Վալտեր։ Քիսինջեր ազգանունը ծագում է Գերմանիայի Բադ-Քիսինջեն քաղաքի անվանումից։ Ընտանիքը նացիստների հետապնդումներց խուսափելու նպատակով 1938 թ. Արտագաղթում է ԱՄՆ՝ Նյու Յորք։ Ընտանիքի տեղափոխվելու գաղափարը պատականում է Պաուլային՝ մորը։ Գերմանիայում մնացած նրանց հարազատները գնդակահարվում են Հոլոքոստի ժամանակ։ Նյու Յորքում Քիսինջերների ընտանիքը տեղավորվում է Մանհեթենում, որտեղ գերմանական և հրեական մեծ համայնք կար։ Քիսինջերի մանկությունն անցնում է հենց այստեղ, և չնայած նա արագորեն ինտեգրվում է ամերիկյան մշակույթին, նրա մոտ խոսակցական ակցենտը պահպանվում է։ Դպրոցն ավարտելուց հետո նա ընդունվում է Նյու Յորքի համալսարանի քոլեջ։ 1943 թվականին զորակոչվում է բանակ՝ չհասցնելով ավարտել ուսումը, հենց այդ տարի էլ ստանում է ԱՄՆ քաղաքացիություն։ Զինվորական ծառայությունից հետո Քիսինջերն ավարտում է Հարվարդի համալսարանը՝ ստանալով բակալավրի կոչում արվեստների ոլորտում։ Քիսինջերի դիպլոմային աշխատանքը՝ «Պատմության նշանակությունը», 388 էջ էր և ամենաերկարն է Հարվարդի պատմության մեջ։ 1954 թ. նա Հարվարդում ստանում է արվեստների մագիստրոսի, ինչպես նաև փիլիսոփայության դոկտորի կոչում։
Այլ տեղեկություններ
Քիսինջերը ղեկավարել է 2001 թվականի սեպտեմբերի 11 ահաբեկչությունները ուսումնասիրող հանձնաժողովը։ 2007 թ. սեպտեմբերի 25-ին Քիսինջերը ԱՄՆ մի շարք նախկին պետքարտուղարների հետ համատեղ նամակ է գրում, որով ԱՄՆ Կոնգրեսին կոչ էր արվում չընդունել Հայոց ցեղասպանության մասին 106-րդ բանաձևը ։ Ըստ ամերիկյան հեղինակովոր Foreign Policy հանդեսի՝ միջազգային հարաբերությունների ոլորտի մասնագետների շրջանում 2015 թվականին անցկացված հարցման՝ Քիսինջերը ճանաչվել է ԱՄՆ վերջին 50 տարվա ամենաարդյունավետ պետքարտուղարը ։
Ծանոթագրություններ
Կատեգորիա:Խաղաղության Նոբելյան մրցանակի դափնեկիրներ Կատեգորիա:Նոբելյան մրցանակի դափնեկիրներ Կատեգորիա:Time-ի վարկածով «Տարվա մարդ» ճանաչվածներ Կատեգորիա:Հարվարդի համալսարանի շրջանավարտներ Կատեգորիա:Ամերիկացի նոբելյան մրցանակակիրներ Կատեգորիա:Երկրորդ համաշխարհային պատերազմի մասնակիցներ Կատեգորիա:Քաղաքական ռեալիստներ Կատեգորիա:Ռուսաստանի գիտությունների ակադեմիայի արտասահմանյան անդամներ Կատեգորիա:Հարվարդի համալսարանի դասախոսներ Կատեգորիա:Ամերիկացի դիվանագետներ Կատեգորիա:ԱՄՆ-ի հանրապետական կուսակցության անդամներ Կատեգորիա:20-րդ դարի ամերիկացի քաղաքական գործիչներ Կատեգորիա:Հրեա նոբելյան մրցանակակիրներ Կատեգորիա:Ամերիկացի հակակոմունիստներ Կատեգորիա:ԱՄՆ-ի քաղաքական գործիչներ Կատեգորիա:Բրոնզե աստղի մեդալակիրներ (ԱՄՆ)
Կլամանսան
Կլամանսան (Clamensane, Clamençana), համայնք Ֆրանսիայի Պրովանս-Ալպեր-Լազուր ափ մարզի Վերին Պրովանսի Ալպեր գավառում։ Մտնում է Լա Մոտ դյու Կեր կանտոնի կազմի մեջ։ Համայնքի շրջանը՝ Ֆորկալկե։
Համայնքի INSEE կոդ՝ 04057։
Բնակչություն
Համայնքի բնակչությունը 2008 թվականին կազմում էր 160 մարդ։
Տնտեսություն
2007 թվականի տվյալներով 91 աշխատունակ տարիքի մարդկանցից (15-64 տարեկան) 60-ը տնտեսապես ակտիվ էին, 31-ը անգործ (ակտիվության ցուցանիշը 65,9 %, 1999 թվականին եղել է՝ 71,6 %)։ 60 աշխատունակ բնակիչներից 55-ը աշխատում էին (29 տղամարդ և 26 կին), անաշխատանք էին 5-ը (3 տղամարդ և 2 կին)։ 31 անգործ մարդկանցից 7-ը աշակերտներ կամ ուսանողներ են, 7-ը թոշակառու, 17-ը չէին աշխատում այլ պատճառներով.
Արտաքին հղումներ
Կատեգորիա:Ֆրանսիայի համայնքներ
Խոսրով Հեքիմյան
Խոսրով Հարությունի Հեքիմյան (մոտ 1875, Սեբաստիա (կամ Խարբերդ) - 1937 (այլ վարկածով՝ 1930), Երևան), հայ բժիշկ, վիրաբույժ։
Կենսագրություն
Ծնվել է մոտ 1875 թվականին Սեբաստիայում (Խարբերդում)։ Հայրը եղել է Խարբերդի անվանի բժիշկ Հարություն Հեքիմյանը։
Սովորել է ամերիկացի միսիոներների Խարբերդի Եփ­րատ քոլեջում, սակայն ուսումն անավարտ է թողել։ 1899 թվականին ավարտել է Բեյրութի Ամերիկյան համալսարանի բժշկական ֆակուլտետը և արժանացել վիրաբուժության և ներքին հիվանդությունների գծով առաջին մրցանակին։
Առաջին համաշխարհային պատերազմի ժամանակ՝ 1915 թվականին, զորակոչվել է օսմանյան բանակ և ծառայել որպես զինվորական բժիշկ։ Պատերազմի ընթացքում Պաղեստինի Նազարեթ քաղաքում անգլիական բանակի ձեռքը գերի է ընկել։ Ինը ամիս, որպես ռազմագերի, պարտադրված է եղել անգլիական զինվորական հիվանդանոցում բժիշկ աշխատել։
1919-22 թվականներին եղել է Ամերիկյան Նպաստամատույցի (Նիր Իսթ Րիլիֆ) Սեբաստիայի հիվանդանոցի և որբանոցի բժշկապետ։ Այնուհետև տեղափոխվել է ԱՄՆ։
1924 թվականի դրությամբ բնակվել է ԱՄՆ-ի Մա­սա­չու­սեթ­սի նահանգի Բոստոն քաղաքում (Brookline ave., 484)։ 1924 թվականի ապրիլին, հայրենասիրական մղումներով, ԱՄՆ-ից հայրենադարձվել է Խորհրդային Հայաստան։ Երևանում եղել է անվանի բժիշկ, վիրաբույժ։ Եղել է Հայաստանի օգնության կոմիտեի (ՀՕԿ) ներկայացուցիչը Խորհրդային Հայաստանում։
1936 թվականի հուլիսի 9-ին Թբիլիսիում Լավրենտի Բերիայի ձեռքով Աղասի Խանջյանի սպանությունից հետո դիակը բերվել է Երևան և հուլիսի 12-ին հանձնվել հողին։ Մինչև թաղելը դիակը զննել են բժիշկներ Խոսրով Հեքիմյանը, Հարություն Միրզա-Ավագյանը և Գրիգոր Սաղյանը, որոնք համոզվել են, որ դա չէր կարող ինքնասպանություն լինել, ուստի մահվան եզրակացությունն ստորագրելուց հրաժարվել են և պատճառաբանել, թե «Խան­ջյա­նը պետք է առն­վազն եր­կու մետ­րա­նոց ձեռք ու­նե­նար և ձախ­լիկ լի­ներ, որ­պես­զի ձախ ձեռ­քով ինքն իր գլխին կրա­կեր»։
1937 թվականին (այլ վարկածով 1930 թ.) ձերբակալվել է և բանտարկվել Երևանի ներքին բանտում։ Բանտարկյալներին հերթական զբոսանքի հանելիս բժիշկը հրաժարվել է դուրս գալ և մնացել է բանտախցում։ Որոշ ժամանակ անց վերադառնալով բանտախուց՝ ընկերները բժշկին գտել են մահացած. նա ապակիով կտրել էր իր երակը և արյունաքամ եղել։ Դրանից հետո չեկիստները սկսել են բանտախցերից հավաքել երկաթյա իրերն ու ապակյա շշերը, որոնք կարող էին բանտարկյալների համար ինքնասպանության գործիք դառնալ։
Խոսրով Հեքիմյան որդին 1960-ական թվականներին աշխատել է ՀՍՍՀ Գիտություննների ակադեմիայում։
Աղբյուրներ
Կատեգորիա:Հայ բժիշկներ Կատեգորիա:Հայ վիրաբույժներ Կատեգորիա:1937 մահեր Կատեգորիա:Երևան քաղաքում մահացածներ
Ռուբեն Հեքիմյան
Ռուբեն Հեքիմյան (1864, Ամասիա, Սեբաստիայի նահանգ - հունիս, 1915, Տերենտի ձոր), հայ բժիշկ, վիրաբույժ։
Կենսագրություն
Ծնվել է 1864 թվականին Սեբաստիայի նահանգի Ամասիայի գավառի կենտրոն Ամասիա քաղաքում։ 1889 թվականին ԱՄՆ-ում ստացել է բժշկական բարձրագույն կրթություն և մասնագիտացել վիրաբուժության գծով։
Ամասիայի ազգային հիվանդանոցում աշխատել է որպես բժիշկ-վիրաբույժ։ Սպանվել է 1915 թ. հունիսին Տարենտեի ձորում՝ 51 տարեկանում, գնդակահարվելով։
Աղբյուրներ
Կատեգորիա:Հայ վիրաբույժներ Կատեգորիա:Հայոց ցեղասպանության զոհեր
10,000 Hours
«10,000 Hours», ամերիկյան Dan + Shay քանթրի դուետի և կանադացի երգիչ Ջասթին Բիբերի երգը, որը թողարկվել է 2019 թվականի հոկտեմբերի 4-ին Warner Bros. Nashville լեյբլում՝ որպես ապագա ստուդիական ալբոմի սինգլ ։ Սինգլը ԱՄՆ-ում ու Կանադայում հասել է Hot Country Songs քանթրի հիթ-շքերթի առաջին հորիզոնականին և ստացել պլատինե հավաստագրումներ։
Պատմություն
Երգը թողարկվել է 2019 թվականի հոկտեմբերի 4-ին՝ որպես Warner Bros. Nashville լեյբլի երկրորդ սինգլ։ Այն թողարկվել է Ջասթին Բիբերի ու մոդել Հեյլի Բոլդուինի (դերասան Հեյլի Բոլդուինի կրտսեր քույրը) հարսանիքից չորս օր անց, որը տեղի է ունեցել սեպտեմբերի 30-ին Հարավային Կառոլինայում։ Երգը պատմում է Ջասթինի ու Հեյլիի փոխհարաբերությունների մասին ։
Երգի հեղինակներն են Dan Smyers-ը, Shay Mooney-ն և Ջասթին Բիբերը, իսկ պրոդյուսերը՝ Smyers-ը ։
Արձագանքներ
Երգն արժանացել է դրական արձագանքների երաժշտական քննադատների և համացանցային հրատարակությունների կողմից, որոնց թվում է եղել Ջոն Ֆրիմանը Billboard -ից ։
Կոմերցիոն հաջողություն
«10,000 Hours» սինգլն զբաղեցրել է ամերիկյան Hot Country Songs քանթրի հիթ-շքերթի առաջին հորիզոնականը՝ դառնալով դուետի երրորդ չարթփոփերը։ Այն առաջին հորիզոնականն զբաղեցրել է տասնմեկ շաբաթ։ Երգն ամերիկյան Billboard Hot 100 բազմաժանրային հիթ-շքերթում միանգամից զբաղեցրել է չորրորդ հորիզոնականը ։ Այն ռեկորդ է սահմանել նաև Billboard Streaming Songs սթրիմինգային հիթ-շքերթում՝ դառնալով այնտեղ ամենաբարձր տեղ զբաղեցրած քանթրի երգը (ոչ տոնական) և գերազանցելով Florida Georgia Line խմբի «Cruise» սինգլին, որն զբաղեցրել էր իններոդ հորիզոնականը ։ Թողարկման երկրորդ շաբաթում տպաքանակը կազմել է ևս 17,000 օրինակ ։
«10,000 Hours» սինգլն ստացել է պլատինե կարգավիճակ Կանադայում և ոսկե կարգավիճակ ԱՄՆ-ում՝ RIAA ասոցիացիայի կողմից։ Մինչ 2019 թվականի նոյեմբերը սինգլի տպաքանակը Միացյալ Նահանգներում հասել է 131 000 օրինակի, մինչ 2020 թվականի փետրվար՝ 237 000 օրինակի ։
Երաժշտական տեսահոլովակ
Պաշտոնական երաժշտական տեսահոլովակը 2019 թվականի հոկտեմբերի 4-ին վերբեռնվել է YouTube ալիք ։
Ձայնագրության մասնակիցներ
Tidal-ի տվյալներով.
Արտաքին հղումներ
Կատեգորիա:Ջասթին Բիբերի երգեր
Անդրանիկ Մարգարյան (ազատամարտիկ)
Անդրանիկ Վանյայի Մարգարյան (1967 օգոստոսի 27, Բերդաշեն - 1994 մայիսի 9, Կարմիրավան, Մարտակերտի շրջան), հայ ազատամարտիկ, Արցախյան պատերազմի մասնակից ։
Կենսագրություն
Ծնվել է 1967 թվականի օգոստոսի 27-ին Բերդաշեն գյուղում։ Ավարտել է միջնակարգ դպրոցը։ Ծառայել է Խորհրդային բանակում։
Զորացրվելուց հետո աշխատել է գյուղում՝ որպես անասնաբույժ։ Ղարաբաղյան շարժմանը մասնակցել է 1988 թվականից։ Մասնակցել է հայրենի գյուղի ինքնապաշտպանական մարտերին, ինչպես նաև Մարտակերտի, Ֆիզուլիի, Հորադիզի շրջաններում մղված այլ ռազմագործողություններին։
Զոհվել է 1994 թվականի մայիսի 9-ին Մարտակերտի շրջանի Կարմիրավան գյուղում։ Ամուսնացած է, ունի մեկ երեխա։ Հանգչում է Բերդաշենի գերեզմանատանը։
Ծանոթագրություններ
Կատեգորիա:1967 ծնունդներ Կատեգորիա:Օգոստոսի 27 ծնունդներ Կատեգորիա:Բերդաշեն գյուղում ծնվածներ Կատեգորիա:1994 մահեր Կատեգորիա:Մայիսի 9 մահեր Կատեգորիա:Կարմիրավան գյուղում մահացածներ Կատեգորիա:Հայ ազատամարտիկներ Կատեգորիա:Արցախյան պատերազմի մասնակիցներ հայկական կողմից
Ավտոմատ (մուլտֆիլմ)
«Ավտոմատ» (Автомат), 1965 թվականին «Սոյուզմուլտֆիլմ» ստուդիայի կողմից նկարահանված խորհրդային երգիծական տիկնիկային մուլտֆիլմ ։ Ռեժիսոր Ինեսա Կովալևսկայայի դեբյուտային աշխատանքն է. մուլտֆիլմը նկարահանվել է ըստ Յարոմիր Վագների պատմվածքի մոտիվների։ Տևողությունը 9 րոպե, 56 վայրկյան է։
Սյուժե
Ճարտարապետի ընտանիքի տան պատին տեղադրում են լուցկիների վաճառող ավտոմատ։ Սարքը դադարում է աշխատել այն բանից հետո, երբ ճարտարապետի որդին փորձում է օգտագործել այն։
Անհաջող գնորդների կողմից առաջացրած աղմուկն ու ցնցումը ստիպում են ճարտարապետին և նրա կնոջը ինքնուրույն բաժանել լուցկիները։ Նրանց փրկում է միայն ավտոմատի հետագա ոչնչացումը։
Արտաքին հղումներ
Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:1965 մուլտֆիլմեր Կատեգորիա:Խորհրդային մուլտֆիլմեր
Ալբերտ Դավթյան
Ալբերտ Էռնիկի Դավթյան (1969 մարտի 1, Բաքու - 1994 հունվարի 4, Փափրավենդ), հայ ազատամարտիկ, Արցախյան պատերազմի մասնակից ։
Կենսագրություն
Ծնվել է 1969 թվականի մարտի 1-ին Բաքու քաղաքում։ Միջնակարգ կրթությունը ստացել է Բաքվի Մոնտին ավանի դպրոցում։
Ծառայել է Խորհրդային բանակում։ 1988 թվականին ընտանիքով տեղափոխվել է Ստեփանակերտ, ակտիվորեն մասնակցել Արցախյան պատերազմին, այնուհետև կամավորագրվել նորաստեղծ բանակի շարքերում և մասնակցել մի շարք գյուղերի ազատագրմանը։
Զոհվել է 1994 թվականի հունվարի 4-ին Փափրավենդի համար մղված մարտում։ Հետմահու պարգևատրվել է ԱՀ «Արիության համար» մեդալով։ Ամուսնացած չէր։ Հանգչում է Դահրավի գերեզմանատանը։
Ծանոթագրություններ
Կատեգորիա:1969 ծնունդներ Կատեգորիա:Մարտի 1 ծնունդներ Կատեգորիա:1994 մահեր Կատեգորիա:Հունվարի 4 մահեր Կատեգորիա:Փափրավենդ գյուղում մահացածներ Կատեգորիա:Հայ ազատամարտիկներ Կատեգորիա:Արցախյան պատերազմի մասնակիցներ հայկական կողմից
Շոկի ուսմունքը
'''Շոկի Ուսմունքը. աղետային կապիտալիզմի ծաղկունքը''' (The Shock Doctrine), կանադացի հեղինակ և հասարակական ակտիվիստ Նաոմի Քլայնի 2007 թվականին հրատարակված գիրք։ Գրքում Քլայնը պնդում է, որ նեոլիբերալ ազատ շուկայի քաղաքականությունը (ինչպես ասում է տնտեսագետ Միլթոն Ֆրիդմանը) բարձր մակարդակի է հասել որոշ զարգացած երկրներում ՝ Շոկի ուսմունքի միտումնավոր ռազմավարության շնորհիվ։ Այն կենտրոնանում է ազգային ճգնաժամերի (աղետների կամ ընդվզումների շահագործման վրա՝ վիճահարույց և կասկածելի քաղաքականություն հաստատելու համար, մինչդեռ քաղաքացիները չափից դուրս միտված են (հուզական և ֆիզիկապես)` տիրապետելու համապատասխան  վերաբերմունք, և արդյունավետորեն դիմակայելու։
Գրքում ասվում է, որ մարդու ստեղծած որոշ իրադարձություններ, ինչպիսին է Իրաքի պատերազմը, ձեռնարկվել են այդպիսի «ոչ-քաղաքական» քաղաքականությունը առաջ մղելու մտադրությամբ։
Գրախոսներից ոմանք քննադատեցին գիրքը՝ համարելով այն քաղաքական երևույթների պարզեցումներ, իսկ մյուսները դա համարեցին որպես համոզիչ և կարևոր աշխատանք։ Գիրքը ծառայել է որպես  2009-ի փաստավավերագրական կինոնկարի հիմնական աղբյուր նույն վերնագրով՝ նկարահանված Մայքլ Ուինթերբոթոմ ի կողմից։
Կառուցվածք
Գիրքը բաժանված է յոթ մասի ՝ ընդհանուր 21 գլուխով։
1-ին մասը սկսվում է հոգեբուժական ցնցումների ուսմունքի գլխով և հետախուզական գործակալության հետ համատեղ ՝հոգեբույժ Էվեն Քեմերոնի կողմից անցկացված գաղտնի փորձերից։ Երկրորդ գլուխը ներկայացնում է Միլթոն Ֆրիդմանը և իր Չիկագոյի տնտեսագիտական դպրոցը, որին Կլենը բնութագրում է որպես լաիս-ֆար կապիտալիստական շարժումը առաջնորդող, որը նվիրված է ազատ շուկաների ստեղծմանը, որոնք ավելի քիչ կարգավորված են, քան նրանք, որոնք գոյություն ունեին մինչև Մեծ Ճգնաժամը։
Վահրամ Պողոսյան
Վահրամ Սերգեյի Պողոսյան (1965 հուլիսի 16, Ստեփանակերտ - 1994 հունվարի 10, Հորադիզ), հայ ազատամարտիկ, Արցախյան պատերազմի մասնակից ։
Շոկի ուսմունքը
Կառուցվածք
2-րդ մասում քննարկվում է 1970-ականներին Հարավային Ամերիկայի տնտեսությունները վերափոխելու համար «Շոկի ուսմունք»-ի գործածումը ՝ կենտրոնանալով 1973-ին Չիլիում տեղի ունեցած հեղաշրջման վրա, որը գլխավորում էր գեներալ Աուգուստո Պինոչետը և քաջալերվում էր Չիլիի տնտեսագետների նշանավոր խմբի կողմից, որը վերապատրաստվել է Չիկագոյի համալսարանում՝տնտեսագիտության բաժնում, ֆինանսավորվել է CIA- ի կողմից, և խորհուրդ է տվել Միլթոն Ֆրիդմանի կողնից։ Քլայնը խոշտանգումները կապում էր տնտեսական Շոկի ուսմունքի  հետ։
Վահրամ Պողոսյան
Կենսագրություն
Ծնվել է 1965 թվականի հուլիսի 16-ին Ստեփանակերտ քաղաքում։ Ավարտել է թիվ 8 միջնակարգ դպրոցը, Երևանի պետական համալսարանի ֆիզկուլտուրայի ֆակուլտետը, աշխատել Ստեփանակերտի սպորտկոմիտեում՝ որպես մարզիչ, սպորտի վարպետ էր։
Շոկի ուսմունքը
Կառուցվածք
3-րդ մասը ներառում է շոկի ուսմունքը կիրառելու փորձերը `առանց  բնակչության հանդեպ ծայրահեղ բռնության անհրաժեշտության։ Քլեյնը ասում է, որ Մարգարեթ Թետչերը կիրառեց մեղմ շոկային «թերապիան»,որը հնարավոր դարձավ Ֆոլկլենդյան պատերազմի միջոցով, մինչդեռ Բոլիվիայում ազատ շուկայական բարեփոխումը հնարավոր եղավ նախապես գոյություն ունեցող տնտեսական ճգնաժամերի և Ջեֆրի Սաքսի խարիզմայի պատճառով։
Վահրամ Պողոսյան
Կենսագրություն
1988 թվականից Արցախյան շարժման ակտիվ մասնակից էր։ Կամավորագրվել է ԼՂՀ ինքնապաշտպանության ուժերում, մասնակցել է բազմաթիվ մարտերի։ Այնուհետև ծառայել է թիվ 1 վաշտի առաջին դասակում, շարքայինից հասել մինչև ավագ լեյտենանտի կոչման։ 1993 թվականից Հադրութի գնդում գումարտակի հրամանատարի տեղակալ էր։ Աշխատել է ԼՂՀ Ազգային Անվտանգության վարչությունում։
Շոկի ուսմունքը
Կառուցվածք
4-րդ մասը պատմում է այն մասին, թե  ըստ Քլեյնի՝ ինչպես է  Շոկի ուսմունքը կիրառվել  Լեհաստանում, Ռուսաստանում, Հարավային Աֆրիկայում և վագրի տնտեսությունների վրա 1997 թվականի ասիական ֆինանսական ճգնաժամի ընթացքում։
Վահրամ Պողոսյան
Կենսագրություն
Զոհվել է 1994 թվականի հունվարի 10-ին, Հորադիզում։ Հետմահու պարգևատրվել է ՀՀ «Արիության համար», «Մարտական ծառայություն» և «Շուշիի ազատագրման համար» մեդալներով։ Ամուսնացած էր, ունի երկու տղա։ Հանգչում է Ստեփանակերտի գերեզմանատանը։
Շոկի ուսմունքը
Կառուցվածք
5-րդ մասը ներկայացնում է «Աղետների կապիտալիզմի համալիր» -ը, որտեղ հեղինակը պնդում է, որ ընկերությունները սովորել են օգուտ ստանալ աղետներից։
Վահրամ Պողոսյան
Ծանոթագրություններ
Կատեգորիա:1965 ծնունդներ Կատեգորիա:Հուլիսի 16 ծնունդներ Կատեգորիա:Ստեփանակերտ քաղաքում ծնվածներ Կատեգորիա:1994 մահեր Կատեգորիա:Հունվարի 10 մահեր Կատեգորիա:Հորադիզ քաղաքում մահացածներ Կատեգորիա:Հայ ազատամարտիկներ
Շոկի ուսմունքը
Կառուցվածք
7-րդ մասը տնտեսական շոկի ուսմունքի հաղթողների և պարտվողների մասին է. թե ինչպես են փոքր խմբերը հաճախ հաջողում ՝ տեղափոխվելով դարպասային համայնքներ, մինչդեռ բնակչության մեծ մասը մնում է քայքայված հանրային ենթակառուցվածքների, ընկնող եկամուտների և գործազրկության բարձրացման մեջ։
Եզրակացությունը մանրամասնում է հակազդեցությունը շոկի ուսմունքի և տնտեսական ինստիտուտների դեմ, որոնք, Քլեյնի կարծիքով, խրախուսում են այդ, ինչպես Համաշխարհային բանկը և ԱՄՀ-ն։ 2006-ից հետո Հարավային Ամերիկան և Լիբանանը ցուցադրվում են դրական լույսի ներքո, որտեղ քաղաքական գործիչները արդեն հետ են մղում ազատ շուկայավարման քաղաքականությունը,Հարավային Աֆրիկայում և Չինաստանում համայնքային մտածողության ակտիվիստների ակտիվ քարոզարշավի որոշակի հիշատակմամբ ։
Դրական
Փոլ Բ. Ֆարելը Dow Jones Business News–ից պնդում էր, որ «Շոկի ուսմունքը» կարող է լինել 21-րդ դարի տնտեսագիտության ամենակարևոր գիրքը ։ The Guardian-ում Ջոն Գրեյը բարձր գնահատեց այն որպես «այն քիչ գրքերից մեկը, որ իսկապես օգնում է մեզ հասկանալ ներկան», նկարագրելով աշխատանքը որպես «ժամանակին համահունչ և ավերիչ» ։ Սան Ֆրանցիսկոյից Ուիլյամ Ս. Կովինսկին բարձր գնահատեց Քլեյնի արձակը և գրեց, որ հեղինակը « լավ բացահայտեց մեր ժամանակի գլխավոր պատմությունը» ։ The Irish Times-ում Թոմ Քլոնանը հաղորդել է, որ ինքը «համակարգված և հանգիստ կերպով ցույց է տալիս ընթերցողին» այն ձևը, որով նորոկոնսերվատոր գործիչները սերտորեն կապված էին սեյսմիկ իրադարձությունների հետ, որոնք «հանգեցրին միլիոնավոր կյանքերի կորստի» ։
Խառը
Նոբելյան դափնեկիր և Համաշխարհային բանկի նախկին գլխավոր տնտեսագետ Ժոզեֆ Ստիգլիցը գրել է Շոկի ուսմունքի ակնարկ «The New York Times»-ի համար ՝անվանելով այն տնտեսական ցնցումների թերապիա և Էյեն Քեմերոնի իրականացրած հոգեբանական փորձերը «գերդրամատիկ և չհամոզիչ» և պնդելով, որ «Քլեյնը ակադեմիական չէ և չի կարելի դատել որպես  դրանցից մեկը։
Նրա գրքում կան շատ հատվածներ, որտեղ նա չափազանց է պարզաբանության մեջ ։ «Նա նաև ասաց, որ այդ քաղաքականության դեմ գործը նույնիսկ ավելի ուժեղ է, քան այն, ինչ Քլայնն է անում, և որ գիրքը պարունակում է« քաղաքական  նենգությունների հարուստ նկարագրություն, որն անհրաժեշտ է անբարեխիղճ տնտեսական քաղաքականություններ դիմակայող երկրներին ։
Սոցիոլոգները, ինչպես Ուլրիխ Բեքը, կանխատեսում էին հասարակությանը  ռիսկը որպես մշակութային նոր արժեք,  որը ռիսկ է առաջացնում որպես փոխանակվող ապրանք `գլոբալացված տնտեսություններում ։
Ինչպես նկատեց Քլեյնը՝ սա հուշում էր, որ աղետներն ու կապիտալիստական տնտեսությունն անխուսափելիորեն խառնված էին։ Ոմանք բարձր են գնահատել Քլեյնի ներդրումը «Աղետների Տեսարան» ուսումնասիրության մեջ։
Բացասական
London Review of Books-ում Սթիվեն Հոլմսը քննադատում է «Շոկի ուսմունքը»  որպես միամտություն և պնդում է, որ այն համարվում է «ազատ շուկայի ուղղափառություն» ՝ գիշատիչ վարքով » ։ Financial Times- ից Ջոն Ուիլմանը նկարագրում է այն որպես «խորապես թերի աշխատանք, որը միմյանց հետ համատեղում է անհամեմատելի երևույթներ ՝ ստեղծելու մոռացության մատնվող, բայց, ի վերջո, անազնիվ, փաստարկ» ։ Թոմ Ռեդբուրնը «Նյու Յորք Թայմս» -ում նշում է, որ «այն, ինչի հանդեպ նա առավելապես կույր է, ձեռնարկատիրական կապիտալիզմի անհրաժեշտ դերն է` հաստատված սոցիալական համակարգի բնորոշ հակումն ընկնելու լճացման մեջ » ։
Ջոնաթան Չեյթը Նոր Հանրապետությունում գրել է, որ Քլեյնը չափազանց  (բայց, հաշվի առնելով նրա տարածքը, զարմանալիորեն) քիչ ուշադրություն է դարձնում աջակողմյան գաղափարներին։ Նա գիտակցում է, որ նեոկոնսերվատիզմը գտնվում է իրաքյան պատերազմի նախագծի հիմքում, բայց կարծես թե չգիտի ինչ է նեոկոնսերվատիզմը, և նա ջանք չի գործադրում պարզելու ։
Ռոբերտ Քոլը The Times-ից ասել է. «Քլեյնը ծաղրում է աղետային կապիտալիզմի բարդույթից և դրան հասած շահույթներից ու մասնավորեցումներից, բայց նա չի մատակարարում ազատ շուկայի սկզբունքների խստորեն վիճաբանված քննադատություն, և առանց դրա« Շոկի ուսմունքում » կան է խառնաշփոթի պատմություններ, որոնք հաճախ անհանգստացնող, երբեմն հետաքրքիր և երբեմն տարօրինակ են » ։
Տնտեսագետ Թայլեր Քաուենը, ով Քլեյնի հռետորաբանությունը անվանում էր «ծիծաղելի» և գիրքը «իսկական տնտեսագիտության աղետ», ասում է, որ գիրքը պարունակում է «շինծու պահանջների շարք, ինչպիսիք են այն առաջարկությունը, որ Մարգարետ Թետչերը ստեղծեց Ֆոլկլենդյան կղզիների ճգնաժամը ՝ արհմիությունները ջախջախելու և քողարկեք անպաշտպան կապիտալիզմը բրիտանական հասարակության չկամության վրա » ։
Կատոյի ինստիտուտից Յոհան Նորբերգը քննադատում է գիրքը ՝ ասելով, որ «Քլեյնի վերլուծությունը  թերություն ունի գրեթե բոլոր մակարդակներում»։ Նորբերգը սխալ է համարում վերլուծության առանձնահատկությունները, ինչպես, օրինակ, 1989-ին Չինաստանի կառավարության խռովությունը Տյանանմեն հրապարակի բողոքի ցույցերի դեմ։ Նա պնդում է, որ ոչ թե ընդդիմությանը ճնշելու շուկայավարման ոլորտի բարեփոխումներին (ինչպես դա կաներ Քլեյնը), խափանումն ինքնին պատճառ դարձավ, որ ազատականացումը տարիներ շարունակ կանգ առնի ։
Քլեյնը իր կայքում պատասխանել է ինչպես Նորբերգին, այնպես էլ Չեյթին ՝ նշելով, որ երկուսն էլ սխալ են ներկայացրել նրա դիրքորոշումները։ Քլեյնը գրել է, որ Նորբերգը ծղոտե մարդ է կանգնեցրել ՝ պնդելով, որ իր գիրքը մեկ մարդու ՝ Ֆրիդմանի մասին է, բայց իրականում խոսքը վերաբերում է «բազմակողմանի գաղափարական միտման» ։ Նորբերգը կրկին պատասխանեց, որ Քլեյնը «իրականում պաշտպանում է իր կենտրոնական պահանջներից միայն մեկը, որը ես քննադատել եմ։ Փոխարենը տպավորություն է ստեղծում, որ ես պարզապես փորձել եմ գտնել փոքրիկ սխալներ այստեղ և այնտեղ իր գրքում»։ Նա շարունակեց, որ Քլեյնը իր պատասխանի մեջ նշված գրառումները ցույց են տալիս, որ իր հիմնական փաստարկում առկա վիճակագրությունը «աղբ» է ։
Գրախոսություններ և հարցազրույցներ
Կատեգորիա:Տնտեսագիտական գրքեր Կատեգորիա:Անգլերեն գրքեր Կատեգորիա:Անգլերեն գրականություն
Էքո Քելում
Էքո Քելում (Echo Kellum, ), ամերիկացի դերասան։ Քելումը հայտնի է Քյորթիս Հոլթ դերով The CW հեռոուսատաալիքի «Նետ» դրամա հեռուստասերիալում, Թոմիի դերով FOX֊ի «Բեն և Քեյթ» սիթքոմում և Հանթերի դերով NBC֊ի «Շոնը կփրկի աշխարհը» հեռուստասերիալում ։
Կյանք և կարիերա
Քելումը ծնվել է Իլինոյս նահանգի Չիկագո քաղաքում ։ 2009 թվականին տեղափոխվել է Լոս Անջելես, որպեսզի սկսի իր կատակերգական կարիերան ։ Նա ավարտել է The Groundlings֊ը, I.O. West֊ը և Upright Citizens Brigade֊ը ։
Քելումը ստացել է իր գլխավոր դերը 2012 թվականին՝ մարմնավորելով Թոմիին FOX հեռուստաալիքի «Բեն և Քեյթ» հեռուստասերիալում, որտեղ նա գլխավոր կերպար՝ Բենի (Նաթ Ֆեքսոն) մտերիմ ընկերն է։ «Բեն և Քեյթ»-ից հետո Քելումը մարմնավորել է Հանթերին NBC֊ի «Շոնը կփրկի աշխարհը» հեռուստասերիալում, որտեղ նա խաղացել է Շոն Հեյսի և Մեգան Հիլթիի հետ միասին։
2017 թվականին Քելումը մարմնավորելու է Մադսենին Netflix-ի «Ընկերուհու օրը» ֆիլմում, որտեղ նա բանաստեղծ է և Բոբ Օդենքըրքի կերպարի աշխատակիցը ։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի կինոդերասաններ Կատեգորիա:Ամերիկացի հեռուստատեսային դերասաններ Կատեգորիա:Ամերիկացի երաժիշտներ
Փոխադրող ՌՆԹ
Փոխադրող ՌՆԹ (կրճատ՝ փ-ՌՆԹ, փՌՆԹ), ռիբոնուկլեինաթթվի (ՌՆԹ) տարատեսակ։ Կազմված է 76-90 նուկլեոտիդներից ։ Ինֆորմացիոն ՌՆԹ-ի (ի-ՌՆԹ, մ-ՌՆԹ) և սպիտակուցների ամինաթթվային հաջորդականության միջև կապողն օղակն է։ Այն ռիբոսոմ է փոխադրում ի-ՌՆԹ-ի երեք նուկլեոտիդային հաջորդականությանը (կոդոն) համապատասխան ամինաթթու։ Այսպիսով փ-ՌՆԹ-ները տրանսլյացիայի (սպիտակուցի սինթեզ) կարևորագույն տարրերից են։
Ի-ՌՆԹ-ի նուկլեոտիդային հաջորդականությունը տեղեկություն է պարունակում տվյալ սպիտակուցի կազմի մեջ մտնող ամինաթթուների տեսակների մասին, իսկ փ-ՌՆԹն որոշում է, թե տվյալ հաջորդականությունը ո՞ր ամինաթթվին է համապատասխանում ։ Փոխադրող ՌՆԹ-ի այն ծայրը, որով այն փոխազդում է ի-ՌՆԹ-ի հետ, կազմված է 3 նուկլեոտիդից կազմված անտիկոդոնից կամ հակակոդոնից։ Սպիտակուցի սինթեզի ընթացքում անտիկոդոնը 3 ազոտային հիմքերով պայմանավորված կապ է առաջացնում ի-ՌՆԹ-ի հետ։ Փ-ՌՆԹ-ն իր մյուս ծայրով կովալենտային կապ է առաջացնում կոդոնին համապատասխան ամինաթթվի հետ։ Յուրաքանչյուր փ-ՌՆԹ կարող է միանալ միայն մեկ տեսակի ամինաթթվի, որի հետևանքով օրգանիզմը ունի բազմաթիվ տեսակի փ-ՌՆԹ-ներ։ Եվ քանի որ մի ամինաթթուն կարող է կոդավորվել մի քանի կոդոններով, կլինեն մի քանի փ-ՌՆԹ-ներ, որոնք կմիացնեն միևնույն ամինաթթուն։
Փ-ՌՆԹ-ի միացումը ամինաթթվին կատալիզում է ամինոացիլ փ-ՌՆԹ սինթետազը։ Տրանսլյացիայի ժամանակ փ-ՌՆԹ-ներն ու իրենց միացված ամինաթթուները փոխադրվում են ռիբոսոմներ էլոնգացիայի գործոնների միջոցով։ Եթե փ-ՌՆԹ-ի հակակոդոնը համապատասխանում է ի-ՌՆԹ-ի կոդոնին, ռիբոսոմին արդեն միացած փոխադրող ռիբոնուկլեինաթթուներից մեկը տեղափոխում է աճող պոլիպեպտիդային շղթան իր 3’ ծայրից փ-ՌՆԹ-ի 3’ ծայրին միացված ամինաթթվի վրա։ Վերջինիս միացումը շղթային կատալիզվում է ռիբոսոմի միջոցով։
Փ-ՌՆԹ-ի կազմում գտնվող նուկլեոտիդները կարող են ենթարկվել քիմիական փոփոխությունների, օրինակ՝ մեթիլացման կամ դեամինացման։ Այդ տարօրինակ կառուցվածքով նուկլեոտիդների պատճառով, փ-ՌՆԹ-ի միացման ունակությունը ամինաթթվին կարող է փոփոխվել կամ նույնիսկ խախտվել ։
Արտաքին հղումներ
Կատեգորիա:ՌՆԹ Կատեգորիա:Սպիտակուցի կենսասինթեզ
Հերակլը Ադմետոսի մոտ
Հերակլեսը Ադմետոսի մոտ (Геракл у Адмета), խորհրդային մուլտիպլիկացիոն ֆիլմ, որը ստեղծվել է ռեժիսոր Անատոլի Պետրովի կողմից, 1986 թվականին, նոր գեղանկարչական տեխնիկայով , ըստ հին հունական առասպելի մոտիվների։
Սյուժե
Այդ օրը անմխիթար Ադմենտոսին հյուր է գալիս Հերակլեսը։ Մեծ հյուրին դիմավորում են շքեղ հյուրասիրությամբ, բայց Հերակլեսը զարմանում է, թե ինչու Ադմենտոսը չի իրեն դիամվորել, իսկ ծառաները նման են մահացածների թագավորության ստվերներին։ Հերակլեսը Հերմեսի հետ շփվում է անոթի միջոցով, որը ունի Աստծո գլխի պատկերը, և հրավիրում է նրան սեղանի մոտ։ Հերմեսը հայտնվում է Հերակլեսի մոտ և վերակենդանացնում է պարողներին` խնջույքը դարձնելով ավելի ուրախ։ Բայց ծառաները չեն կիսում նրանց ուրախությունը, և երբ Հերակլեսը գինեգործին հարցնում է, ինչու չէ նա ուրախ, նա պատահաբար ասում է Ալկեստայի մահվան մասին։ Հերակլեսը բարկանում է, թե ինչու նրան այդ մասին չէին ասել։ Հերմեսը բացատրում է, որ Ադմենտոսը հրամայել է, որպեսզի չփչացնեն հյուրի հանգիստը։ Հերակլեսը որոշում է, որ անհրաժեշտ է ինչ-որ բան անել։
Գիշեր։ Ակսենտայի գերեզմանին է գալիս Թանատոսը (հենց այդպես են նրան անվանում մուլտֆիլմում), մահվան ստորերկրյա սարսափելի աստվածը։ Որպեսզի վերցնի նրա հոգին` նա պետք է կշտանա զոհի արյունով, սակայն գերեզմանոցում թաքնված Հերակլեսը թույլ չի տալիս անել այդ։ Կռիվ է սկսվում, և գիշերվա վերջում Հերակլեսը հաղթում է Թանատոսին։
Առավոտյան Հերակլեսն Ադմենդոսի մոտ բերում է մի կին, իբրև հյուրասիրության շնորհակալություն, բայց Ադմենտոսը հրաժարվում է նվերից` տխրելով իր կնոջ համար։ Հերակլեսը հետ է տանում կնոջ գլխի ծածկոցը, և բոլորը տեսնում է, որ դա Ալկեստան է։ Ուրախ Ադմետը հանկարծ տեսնում է, որ նա լուռ է, բայց Հերակլը հանգստացնում է նրան, ասելով, որ Ակսենտան երեք օր և երեք գիշեր ոչինչ չի ասի, քանի դեռ բերված չէ փոխարինվող զոհաբերությունը։
Երջանիկ Ադմենտոսը հրավիրում է Հերակլեսին էլի մնալ, բայց Հերակլեսը պետք է շտապի Եվրասֆեյոսի հրահանգով Դիոմեդոս արքայի ձիերի համար զբաղվելու։
Վերաթողարկում
Ռուսաստանում 1990-ական թվականներին մուլտֆիլմը VHS ձևաչափով թողարկվել է «Խոշոր պլան» կինոմիավորման կողմից, «Պրոմեթևս» և «Վերադարձ Օլիմպոսից» մուլտֆիլմների հավաքածուում, ինչպես նաև` Video CD տեսաերիզների վրա, «Լիզարդ» ընկերության կողմից։
Արթուր Խաչիյան
Արթուր Շահենի Խաչիյան (1961 սեպտեմբերի 5, Վարանդա - 1993 հունիսի 23, Հախուլլու), հայ ազատամարտիկ, Արցախյան պատերազմի մասնակից ։
Կենսագրություն
Ծնվել է 1961 թվականի սեպտեմբերի 5-ին Վարանդա քաղաքում։ Ավարտել է տեղի միջնակարգ դպրոցը։
Ծառայել է նախկին Խորհրդային բանակում։ 1988 թվականին տեղափոխվել է Ստեփանակերտ, իսկ հետո՝ Հախուլլու։ Անդամագրվել է Արցախյան պայքարին և մասնակցել մի շարք մարտերի։
Զոհվել է 1993 թվականի հունիսի 23-ին Հախուլլու գյուղում։ Ամուսնացած էր, ունի երեք երեխա։ Հանգչում է Հախուլլուի գերեզմանատանը։
Ծանոթագրություններ
Կատեգորիա:Սեպտեմբերի 5 ծնունդներ Կատեգորիա:Վարանդա քաղաքում ծնվածներ Կատեգորիա:1993 մահեր Կատեգորիա:Հունիսի 23 մահեր Կատեգորիա:Հախուլլու գյուղում մահացածներ Կատեգորիա:Հայ ազատամարտիկներ
Լուտոսի ճակատամարտ
Լուտոսի ճակատամարտ (batalla de Lutos), ճակատամարտ, որը տեղի է ունեցել 794 թվականին՝ Լուտոս անունով տարածքում, որտեղ Աստուրիայի Ալֆոնսո II արքայի զորքը պարտության է մատնել մավրերին` Աբդ ալ Մալիկ իբն Աբդ ալ-Վահիդ իբն Մուհիդի հրամանատարությամբ։
Նախապատմություն
Մավրների ներխուժումը դեպի իսպանական քրիստոնյաների տարածքներ հատկապես ակտիվ է եղել սկսած 790-ական թվականներից. 791 թվականին մավրերը ոչնչացնում են Գալիսիան և Բուրբինա գետի մոտ տեղի ունեցած մարտում կործանում Բերմուդո I-ի հրամանատարությամբ կռվող աստուրիացիների զորքերը, իսկ 792 թվականին կործանում են Ալավան։ Այդ հարձակումները ստիպում են նոր արքա Ալֆոնսո II-ին տեղափոխել աստուրիական թագավորության մայրաքաղաքը Պրավիայից իր կարծիքով ավելի անվտանգ Օվիեդո ։
Ըստ Իբն Իդարիի վկայության, 794 թվականին Կորդովայի ամիրայության Էմիր Հիշամ I-ը նոր արշավանք է նախաձեռնել Աստուրիական թագավորության դեմ։ Նա երկու բանակ է հավաքոել, որոնց հրամանատարությունը վստահել է երկու եղբայրներին` Աբդ ալ-Կարիմին և Աբդ ալ-Վահիդին, Աբդ ալ-Վահիդ իբն Մուհիդի որդիններին։
Սանասար Ծատուրյան
Սանասար Գուրգենի Ծատուրյան (1968 հունիսի 22, Խանաբադ - 1993 հոկտեմբերի 30, Ասկերան), հայ ազատամարտիկ, Արցախյան պատերազմի մասնակից ։
Կենսագրություն
Ծնվել է 1968 թվականի հունիսի 22-ին Ասկերանի շրջանի Խանաբադ գյուղում։ Սովորել է տեղի միջնակարգ դպրոցում։ 1986 թվականին զորակոչվել է Խորհրդային բանակ, ծառայել է Վրաստանի Գորի քաղաքի տանկային զորամասում՝ որպես մեխանիկ-վարորդ։
Լուտոսի ճակատամարտ
Հետևանքներ
Չնայած Լուտոսի ճակատամարտի պարտությանը` Հիշամ I-ը արդեն 795 թվականին նոր արշավանք է կազմակերպում դեպի Աստուրիական թագավորություն։ Այդ ներխուժման ժամանակ Կորդովյան ամիրայության բանակը երեք անգամ ջախջախում է աստուրացիներին Բաբիասի, Կիրոս գետի և Նալոն գետի ճակատամարտերում և նորից գրավում է Ալֆոնսո II-ի թագավորության մայրաքաղաք Օվիեդոն ։
Սանասար Ծատուրյան
Կենսագրություն
Զորացրվելուց հետո ընդունվել է Երևանի ժողտնտեսական ինստիտուտի ֆինանսատնտեսագիտական բաժինը։ Տեղափոխվելով հեռակա բաժին՝ 1990 թվականին վերադարձել է հայրենի գյուղ և աշխատել Ասկերանի հակահրդեհային ջոկատում՝ որպես պահակախմբի պետ։ Եղել է Արցախյան շարժման առաջին ազատամարտիկներից։ Խանաբադում ջոկատի հրամանատար էր։ Մասնակցել է Ասկերանի շրջանի Քարագլուխ, Խանաբադ, Աղբուլաղ, Քյաթուկ, Նախիջևանիկ, Աղդամի շրջանի Ջինլի, Շահբուլաղ, Բոզդաղ, Ղուբաթլուի շրջանի Խանլըղ, Լաչինի շրջանի Ֆինգա, և Մարտակերտի շրջանի մի շարք գյուղերի ազատագրական ու պաշտպանական մարտերին։ Շուշիի ազատագրումից հետո նշանակվել է Խանաբադի և Քարագլխի պաշտպանության ղեկավար։ Ցուցաբերած սխրագործությունների շնորհիվ նշանակվել է Ասկերանի գնդի հրամանատարի տեղակալ։
Ժոզեֆինա Տոպալի
Ժոզեֆինա Չոբա Տոպալի (Jozefina Çoba Topalli, ), ալբանացի քաղաքական գործիչ, եղել է Ալբանիայի Ազգային ժողովի խոսնակ 2005 թվականի սեպտեմբերի 3-ից մինչև 2013 թվականի սեպտեմբերի 10-ը։ Ալբանիայի դեմոկրատական կուսակցության առաջնորդի տեղակալ։
Սանասար Ծատուրյան
Կենսագրություն
Զոհվել է 1993 թվականին հոկտեմբերի 30-ին Ասկերանում։ Հետմահու պարգևատրվել է «Մարտական խաչ»1-ին աստիճանի շքանշանով եւ «Մայրական երախտագիտություն` Արցախի քաջորդիներին» մեդալով։ Ամուսնացած էր, ունի մեկ երեխա։ Հանգչում է Խանաբադի գերեզմանատանը։
Ծանոթագրություններ
Կատեգորիա:1968 ծնունդներ Կատեգորիա:Հունիսի 22 ծնունդներ Կատեգորիա:Խանաբադ գյուղում ծնվածներ Կատեգորիա:1993 մահեր Կատեգորիա:Հոկտեմբերի 30 մահեր Կատեգորիա:Ասկերան քաղաքում մահացածներ Կատեգորիա:Հայ ազատամարտիկներ Կատեգորիա:Արցախյան պատերազմի մասնակիցներ հայկական կողմից
Ժոզեֆինա Տոպալի
Կենսագրություն
Ժոզեֆինա Տոպալին ծնվել է 1963 թվականի նոյեմբերի 26-ին Շկոդերում։ Լ. Գուրակուչիի անվան համալսարանում սովորել է մաթեմատիկա և իրավունք, ապա Պադուի համալսարանում ավարտել է ասպիրանտուրա միջազգային հարաբերությունների գծով։ 2010 թվականին Ժոզեֆինա Տոպալին պաշտպանել է ատենախոսություն «Ազգային խորհրդարանի դերը երկրի եվրաինտեգրացման գործընթացում» թեմայով և ստացել փիլիսոփայական գիտությունների դոկտորի աստիճան Տիրանայի համալսարանում։ Տիրապետում է անգլերեն, ռուսերեն, ֆրանսերեն և իտալերեն լեզուներին։
Դպրոցն ավարտելուց հետո Ժոզեֆինա Տոպալին աշխատանքի է ընդունվել Շկոդերի Եգիպտացորենի ուսումնասիրության ինստիտուտում, ապա աշխատել է տեղի առևտրաարդյունաբերական պալատում։ 1995-1996 թվականներին դասավանդել է Շկոդերի Լ. Գուրակուչիի անվան համալսարանում։ 1990-ական թվականներին միացել է Ալբանիայի դեմոկրատական կուսակցությանը, իսկ 2000 թվականին դարձել կուսակցության առաջնորդի տեղակալ։
2009 թվականի ընտրություններից հետո Ժոզեֆինա Տոպալին վերընտրվել է խորհրդարանի նախագահ։
2010 թվականին արժանացել է Միջերկրածովյան մրցանակի ի նպաստ աշխարհի կատարած իր աշխատանքի համար։
Ժոզեֆինա Տոպալին ամուսնացած է, ունի երկու երեխա (որդի և դուստր)։
Արտաքին հղումներ
Կատեգորիա:Ալբանիայի քաղաքական գործիչներ Կատեգորիա:21-րդ դարի կին քաղաքական գործիչներ Կատեգորիա:Տիրանայի համալսարանի շրջանավարտներ Կատեգորիա:Ալբանիայի կին քաղաքական գործիչներ
Սեսսի
Սեսսի (Cessy) կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Ժեկս կանտոնի կազմի մեջ։ Կոմունայի օկրուգը Ժեկսն է։
Կոմունայի կոդը՝ 01071։
Աշխարհագրություն
Կոմունան Փարիզ քաղաքից գտնվում է 400 կմ հարավ-արևելք, դեպի հյուսիս-արևելք՝ Լիոն քաղաք, 115 կմ է և 70 կմ արևելք Բուրկ ան Բրեսից ։
Կոմունայի տարածքում հոսում է Ուդար գետը։
Կլիմա
Կլիման ցամաքային է ՝ ցուրտ ձմեռներով և տաք ամառներով։ Անձրևներ լինում են հիմնականում ամռանը։
Բնակչություն
Կոմունայի բնակչությունը 2010 թվականին կազմել է 3992 մարդ։
Տնտեսություն
2010 թվականին աշխատունակ տարիքի (15-64 տարեկան) ունեցող 2739 մարդկանցից 2215-ը տնտեսապես ակտիվ են եղել, 524-ը `պասիվ (ակտիվության ցուցանիշը` 80,9% է, 1999 թվականին՝ 75,1%)։ 2215 ակտիվ բնակիչներից աշխատել են 2056-ը (1080 տղամարդ, 976 կին), գործազուրկ է եղել 159 մարդ (77 տղամարդ և 82 կին)։ 524 պասիվներից 235 հոգի եղել են աշակերտ կամ ուսանող, 107-ը՝ թոշակառու, 182 պասիվ են եղել այլ պատճառներով ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Ֆրանսիայի բնակավայրեր
Պետրո Կոնաշևիչ-Սահայդաչնի
Պետրո Կոնաշևիչ-Սահայդաչնի (Петро Конашевич-Сагайдачний; Piotr Konaszewicz-Sahajdaczny; born near 1582 Կուլչիցիում, այժմ Սամբորի շրջան,  եղել է ուկրաինական քաղաքական և քաղաքացիական առաջնորդ, լեհ-լիտվական համագործակցության ինչպես ցամաքային, այնպես էլ ծովային փայլուն ռազմական ղեկավար։ Լինելով կազակ հեթման, նա կազակների անկանոն ռազմական կազմավորումը վերածել է կանոնավոր բանակի։ Նրա ղեկավարությամբ կազակները, ուղղափառ հոգևորականներն ու գյուղացիները սկսել են ի հայտ գալ որպես միասնական ժողովուրդ։ Նրա զորքերը նշանակալի դեր են խաղացել 1621 թվականին թուրքերի դեմ Խոտինի ճակատամարտում ։
Վաղ կյանք
Պետրո Կոնաշևիչը ծնվել է Կուլչիցի գյուղում Սամբիրից երեք մղոն հեռավորության վրա, ազնվական ընտանիքում։ Նրա հոր ազգանունը Կոնոնովիչ էր : Ավարտել է Վոլինիայի Օստրոհ ակադեմիան։ Նրա դպրոցի ընկերը Մելետի Սմորթրիցկին «Հրամատիկա» գրքի հեղինակն էր, որով ուկրաինացիների, ռուսների և բելառուսների բազմաթիվ սերունդներ սովորում էին սլավոնական լեզվի քերականությունը։ Վաղ հասակից նա սովորում է զենքի և ձիավարման հմտություններ, միանում է Զապորոժյան կազակներին և մասնակցում կազակական ռազմական արշավանքների։ Նրա տաղանդը ռազմական ոլորտում, ռազմավարությունը, խիզախությունն ու մեծ դժվարությունների ժամանակ առաջնորդություն ցուցաբերելու ունակությունը ձեռք են բերվել կազակների առաջնորդ Սամիլիո Կիշկայի առաջնորդությամբ։ Հետագայում Սահաիդաչնին տեղափոխվում է Լվիվ, իսկ այնուհետև Կիև, որտեղ նա դառնում է Կիևանի դատավոր և դաստիարակ Աքսակ ընտանիքում։
Վաղ թուրքական արշավանք
16-րդ դարի վերջին Պետրո Կոնաշևիչ-Սահայդաչնին ուղևորվում է դեպի Զապորոժիե, որտեղ 1605 թվականին ընտրվում է որպես Զապորոժյան կազակների առաջնորդ։ Նրա վերահսկողության ներքո եղած զորքը մասնակցում է արշավների Ղրիմի թաթարների և թուրքերի դեմ։ Կազակների նավատորմը գրավում է թուրքական ամրոցը՝ Վարնան, այրում և ոչնչացնում է ուժեղ թուրքական նավատորմը (10,000 նավակ)։ Իսկ 1616 թվականին իր ծովային արշավանքների ժամանակ (Ղրիմի և Թուրքիայի համար) Ղրիմի թերակղզում գրավում է Կաֆան (Թեոդոսիա)՝ ստրուկների առևտրի ամենամեծ կենտրոնը։ Նա ստրկությունից ազատում է շատ քրիստոնյա տղամարդկանց, կանանց և երեխաների։
Մոսկովյան արշավանք
1618 թվականին Սահաիդաչին միանում է հակաթուրքական սուրբ լիգային։ Մինչ նա կռվում էր թուրքերի հետ, Լեհ-լիտվական համագործակցությունը խնդրում է նրա օգնությունը Մոսկվայի (ռուս. ՝ Цардом) հետ պատերազմելու համար։ նրանք ուզում էին, որ նա լեհ-լիտվական համագործակցության թագավոր Վլադիսլավ IV Վասային  Մոսկվայի մոտ ապահովի 20,000 կազակներով։ Պետրո Կոնաշևիչ-Սահայդաչնին կատարում է նրանց ցանկացածը և գրավում Պուտիվլ, Կուրսկ, Լիվնի, Ելեց և շատ այլ քաղաքների բերդերը։ Սերպուխովի մոտ Սահայդաչնին ստիպում է մուսկովյան բանակին փախչել։ Մուսկովյան զորքերը վոյեվոդի Գ. Վոլկոնսկիու հրամանատարությամբ ստիպում են կազակների կազմը շրջանցել, բայց չեն կարողանում կանգնեցնել կազակների գնդերի առաջխաղացումը դեպի Մոսկվա։ 1618 թվականի սեպտեմբերին նա ստիպում է փախչել մուսկովյան մեկ այլ ազնվականի՝ Վասիլիի Բուտուրլինի բանակին։ Ավելի ուշ Ջան Կարոլ Չուդկիևիչը և Սահայդաչնին  պաշարում են Մոսկվան և հոկտեմբերի 11-ին անհաջող փորձ կատարում գրավելու Արբաթ Գաթիսը։
Հոկտեմբերի վերջին Սահայդաչնիի բանակը շարժվում է ասպատակելու դեպի Մոսկվայից հարավ շրջանները։ Այդ արշավանքի ժամանակ գրավվում է Սերփուկով քաղաքը, իսկ դեկտեմբերի սկզբին` Կալուգան։ Յան III Սոբեսկին գրել է, որ իր հաջող արշավանքը խուճապ է առաջացրել ռուսների մեջ և նրանց հարկադրել է անմիջապես հնարավոր բանակցությունների մասին մտածել։ Ամբողջ արշավանքը վերջապես 1618 թվականի դեկտեմբերին գագաթնակետին է հասնում պայմանագրի ստորագրումով (Truce of Deulino)։ Արդյունքում համագործակցությունը մեծագույն տարածքային ընդլայնում է ունենում։
Կազակների արշավանքը դեպի Մոսկվա նկարագրվել է ուկրանիացի պատմաբան Վալերի Սմոլիի կողմից որպես Սահայդաչնիի կենսագրության ոչ լավագույն էջ ։ Սահայդաչնին և իր կազակները իրենց համարել են որպես օրթոդոքս քրիստոնյաների աջակիցներ և Մոսկվայի հնարավոր դաշնակիցներ ։
Սակայն նրանք թողեցել են այն «արյունոտ հետքը», որը տարածվում էր Լիվնիից մինչև Մոսկվա և դեպի Կալուգա ու Կիև ։ Ռուս, ուկրաինացի և ամերիկացի պատմաբանների ուսումնասիրության մեջ կազակները մեղադրվել են ուղղափառ եկեղեցիների, քաղաքների, գյուղերի ոչնչացման և թալանման մեջ, երեխաների և կանանց սպանելու համար, որոնք պատկանել են ուղղափառ (հունական) քրիստոնեական եկեղեցուն ։ Ավելի ուշ Սահայդաչնին խնդրում է Երուսաղեմի պատրիարք Թեոփանոս III-ին ներել իրեն ։ Սահյդաչնին վերադառնում է Զապորժիե և ոչ միայն չճանաչվում որպես առաջնորդ այլև Ուկրաինայի հեթման (մեկ այլ աղբյուր պնդում է, որ 1621 թվականին նա եղել է Համագործակցության գրանցված կազակների գնդի գնդապետ) ։ Լեհերի հետ կոնֆլիկտից խուսափելու համար Սահայդաչնին համաձայնվում է կազակների գրանցումը սահմանափակել 3000 տղամարդու, մնացածները համարվում էին գյուղացիներ։ Նա նաև արգելում է կազակների չարտոնված ծովային արշավանքները դեպի Թուրքիա, և թագավորը Սահայդաչնիին իրավունք է տալիս կոչվել կազակների առաջնորդ։
Ծանոթագրություններ
Կատեգորիա:Անձինք նամականիշերի վրա
Էդուարդ Ավետիսյան
Էդուարդ Ավանեսի Ավետիսյան (1951 մարտի 19, Հայադ, Մարտակերտի շրջան - 1993 փետրվարի 11, Մեհմանա), հայ ազատամարտիկ, Արցախյան պատերազմի մասնակից ։
Կենսագրություն
Ծնվել է 1951 թվականի մարտի 19-ին Մարտակերտի շրջանի Հայադ գյուղում։ Ավարտել է Առաջաձորի միջնակարգ դպրոցը։
Զինվորական պարտադիր ծառայությունն անցել է Չեխոսլովակիայում։ Զորացրվելուց հետո աշխատանքի է անցել շինվարչությունում, այնուհետև էլեկտրատեխնիկական գործարանում՝ որպես բանվոր։ Շուշիի ազատագրումից հետո կամավորագրվել է ԿՊՇ-ի, 2-րդ գումարտակին՝ որպես հետևակային։ Մասնակցել է Մարտակերտի շրջանի գյուղերի պաշտպանական և ազատագրական մարտերին։
Զոհվել է 1993 թվականի փետրվարի 11-ին, Մեհմանա գյուղի համար մղված մարտում։ Հետմահու պարգևատրվել է ՀՀ «Արիության համար» մեդալով։ Ամուսնացած էր, ունի հինգ երեխա, որից երկուսը զոհվել են Շուշիից հրթիռակոծության ժամանակ՝ իրենց տան բակում, իսկ մեկը անհայտ կորել է Տոնաշենում, զինվորական ծառայության ժամանակ։ Հանգչում է Ստեփանակերտի քաղաքային գերեզմանատանը՝ իր երեխաների հետ կողք-կողքի։
Ծանոթագրություններ
Կատեգորիա:1951 ծնունդներ Կատեգորիա:Մարտի 19 ծնունդներ Կատեգորիա:Հայադ գյուղում ծնվածներ Կատեգորիա:1993 մահեր Կատեգորիա:Փետրվարի 11 մահեր Կատեգորիա:Մեհմանա գյուղում մահացածներ Կատեգորիա:Հայ ազատամարտիկներ
Գրվա (լեռ)
Գրվա, լեռնագագաթ Հայաստանի Սյունիքի մարզում, Փայլասարի լեռներում, Խդրանց գյուղից 1,5 կմ հարավ-արևմուտք, Կապան քաղաքից հարավ-արևելք։ Բարձրություն 1329 մ։ Տեղական բարբառով նշանակում է «լավ երևացող տեղ» ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Սյունիքի մարզի լեռներ
Մանինիլ
Մանինիլ, հակաշաքարախտային սուլֆանիլմիզանյութի ածանցյալ, դեղանյութ, հայտնի է նաև գլիբուրիդ անվանումով։ Արյան մեջ շաքարի քանակության իջեցման մեխանիզմը պայմանավորված է ենթաստամոքսային գեղձի β-բջիջների խթանմամբ, որն ուղեկցվում է ինսուլինի սինթեզման և արտազատման ուժեղացմամբ։ Մանինիլը ուժեղացնում է նաև օրգանիզմ ներմուծած ինսուլինի ազդեցությունը՝ արգելակելով այն քայքայող ֆերմենտի՝ ինսուլինազի ակտիվությունը։ Օգտագործվում է ներքին ընդունման ձևով (օրական 1—2 հաբ, ուտելուց հետո)։
Կատեգորիա:Դեղագիտություն Կատեգորիա:Դիաբետաբանություն
Uncharted (հիթ–շքերթ)
Uncharted, երաժշտական հիթ–շքերթ՝ հրատարակված Billboard ամսագրի կողմից՝ 2011 թվականի հունավարի 29–ին ։
Բարակաձոր (ձմեռանոց)
Բարակաձոր, ձմեռանոց Հայաստանի Ալավերդու( Թումանյանի) շրջանում։ 1926-ին ուներ 89 հայ բնակիչ, 1939-ին՝ 47: Հետագայում լքվել է և մշտական բնակիչներ չունի ։
Uncharted (հիթ–շքերթ)
Շքերթը ներառում է իր մեջ կատարողների, ովքեր չէին հայտնվել Billboard ամսագրի ուրիշ շքերթներում, բայց հայտնի են համացանցում։ Հիթ–շքերթի առաջին հորիզանականներ են զբաղեցնում այն մարդիկ, ովքեր ունեն ՅուԹյուբի, MySpace–ի և Թվիթթերի իրենց էջերի առավելագույն հաճախելիությունը ։ Շքերթը համընկնում է Billboard ամսագրի «Uncharted Territory»–ի հետ ։
Բարակաձոր (ձմեռանոց)
Ծանոթագրություններ
Կատեգորիա:Ձմեռանոցներ
Մանրաբազե
Կատեգորիա:Կենդանիներ այբբենական կարգով Կատեգորիա:Բազեներ
Մանրաձկներ
Կատեգորիա:Ձկներ
Տարածաչափություն
Տարածաչափություն, տարրական երկրաչափության բաժին, որն ուսումնասիրում է տարածական պատկերների հատկությունները, ի տարբերություն հարթաչափության, որն ուսումնասիրում է հարթության մեջ գտնվող պատկերների հատկությունները։
Մանրապատում
Մանրապատում, գեղարվեստական արձակի ամենափոքրածավալ ժանրը։ Ունի խոհափիլիսոփայական լիցք, քնարական շունչ, ավարտուն բովանդակություն և կառուցվածք։ Նյութը տրվում է խտացված։ Հատուկ է մտքի կոնկրետությունը։ Հաճախ ունենում է անսպասելի ավարտ։ Աղերսվում է անեկդոտին, արձակ բանաստեղծությանը։ Մեծ մասամբ չունի ամբողջական սյուժե, հանգամանալից բնութագրված կերպարներ։
Ռոմանիզացիա
Ռոմանիզացիա կամ ռոմանականացում, ոչ լատինատառ գրերի փոխանցումը ընդլայնված լատինական այբուբենի միջոցով՝ Դիակրիտիկ նշանների և տառակապակցությունների օգտագործմամբ։ Գրադարձության տարատեսակներից մեկն է։
Արտաքին հղումներ
Կատեգորիա:Ռոմանիզացիա Կատեգորիա:Ուղղագրություն
Իսմայել Դիաս
Իսմայել Դիաս դե Լեոն (Ismael Díaz De Leon, ), պանամացի ֆուտբոլիստ, «Դեպորտիվո Ֆաբրիլ» ակումբի և Պանամայի հավաքականի կիսապաշտպան։ 2018 թվականի աշխարհի առաջնության մասնակից։
Ակումբային կարիերա
2015 թվականին Դիասը տեղափոխվել է պորտուգալական «Պորտու» ակումբ ։ Բարձր մրցակցության պատճառով նա սկսել է հանդես գալ «վիշապների» երկրորդ կազմում։ Օգոստոսի 22-ին «Օրիենտալ» ակումբի դեմ խաղում Իսմայելը կատարել է իր նորամուտը Սեգունդա լիգայում ։ Սեպտեմբերի 30-ին «Վարզիմ» ակումբի դեմ խաղում նա խփել է իր առաջին գոլն ակումբի երկրորդ թիմի կազմում ։ 2016 թվականի հունվարի 20-ին Պորտուգալիայի գավաթի խաղարկության՝ «Ֆամալիկան» ակումբի դեմ խաղում Դիասը կատարել է իր նորամուտը «Պորտու» ակումբի հիմնական կազմում՝ հանդիպման երկրորդ խաղակեսում փոխարինվել է Անդրե Սիլվային ։
Միջազգային կարիերա
2013 թվականին Դիասը նվաճել է արծաթե մեդալ ԿՈՆԿԱԿԱՖ-ի պատանեկան տնային առաջնությունում։ Մրցաշարում նա խաղացել է Տրինիդադ և Տոբագոյի, Կանադայի , Մեքսիկայի , Ճամայկայի և Բարբադոսի հավաքականներ դեմ։ Տրինիդադցիների և կանադացիների խաղերում Իսմայելը խփել է երեք գոլ։
2015 թվականին Դիասն ընդգրկվել է Պանամայի երիտասարդական հավաքականի կազմում՝ մասնակցելում ԿՈՆԿԱԿԱՖ-ի երիտասադական առաջնությանը Ճամայկայում։ Մրցաշարում նա խաղացել է Մեքսիկայի, Արուբայի , ԱՄՆ-ի , Ճամայկայի , Տրինիդադ և Տոբագոյի ։ և Գվատեմալայի երիտասարդական հավաքականների դեմ։ Գվատեմալայի, Ճամայկայի և Արուբայի հավաքականների դեմ խաղերում Իսմայելը խփել է չորս գոլ։ Մրցաշարի արդյունքում նա նվաճել է արծաթե մեդալ։ Նույն թվականի ամռանը Դիասը մասնակցել է աշխարհի երիտասարդական առաջնություն Նոր Զելանդիայում։ Մրցաշարում նա մասնակցել է Արգենտինայի և Ավստրիայի և Գանայի երիտասարդական հավաքականների դեմ խաղերին։
2014 թվականի օգոստոսի 21-ին Կուբայի հավաքականի դեմ ընկերական խաղում Դիասը կատարել է իր նորամուտը Պանամայի ազգային հավաքականի կազմում ։ Նույն խաղում նա խփել է իր առաջին գոլը հօգուտ Պանամայի հավաքականի։
2017 թվականին Դիասը մասնակցել է ԿՈՆԿԱՖ-ի Ոսկե գավաթի խաղարկությանը։ Մրցաշարում նա խաղացել է ԱՄՆ-ի , Մարտինիկայի և Նիկարգուայի հավաքականների դեմ խաղերին։ Նիկարգուայցիների դեմ խաղում Իսմայելը գոլ է խփել։
2018 թվականին Դիասը մանսակցել է ֆուտբոլի աշխարհի առաջնության Ռուսաստանում։ Մրցաշարում նա մասնակցել է Բելգիայի հավաքականի դեմ խաղին ։
Ձեռքբերումներ
Միջազգային
Պանամայի երիտասարդական հավաքական (մինչև 20)
Արտաքին հղումներ
Կատեգորիա:Պանամացի ֆուտբոլիստներ Կատեգորիա:Պանամայի հավաքականի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Պորտուի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Ֆուտբոլի հարձակվողներ
Ուիլյամ Լևի
Ուիլյամ Լևի (Williams Levy, ), կուբական ծագմամբ իսպանալեզու ամերիկացի և մեքսիկացի դերասան, հեռուստատեսային կերպար և մոդել։
Կենսագրություն
Ուիլյամ Լևին ծնվել է 1980 թվականի օգոստոսի 29-ին Հավանայի մոտ գտնվող Կոջիմար ձկնորսական գյուղակում, երեք երեխաներից ամենամեծն էր, որոնց մեծացրել է միայնակ մայրը ։ Նրա ընտանիքը մորական պապիկի կողմից ունի եվրոպական արմատներ ։ 14 տարեկանում արտագաղթել է Ֆլորիդա նահանգի Մայամի քաղաք։ Դերասանությամբ լրջորեն սկսել է զբաղվել Լոս Անջելեսում, իսկ հետո՝ Մայամիում ու Մեխիկոյում  ։